DDD บวก 5% โบรกแนะ “ซื้อ” เป้า 18.88 บ. อานิสงส์ทัวร์จีน-เพิ่มช่องทางขาย
DDD พุ่ง 5% โบรกชี้นักท่องเที่ยวจีนกลับมา-ขยายช่องทางการขายในประเทศและต่างประเทศมากขึ้น ดันผลงานเด่น แนะ “ซื้อ” ราคาเป้าหมาย 18.88 บ.
DDD พุ่ง 5% โบรกชี้นักท่องเที่ยวจีนกลับมา-ขยายช่องทางการขายในประเทศและต่างประเทศมากขึ้น ดันผลงานเด่น แนะ “ซื้อ” ราคาเป้าหมาย 18.88 บ.
7 ก.พ. 2566

ผู้สื่อข่าวรายงานว่า วันนี้ (7 ก.พ.66) ราคาหุ้น บริษัท ดู เดย์ ดรีม จำกัด (มหาชน) หรือ DDD ณ เวลา 15:33 น. อยู่ที่ระดับ 18 บาท บวก 0.80 บาท หรือ 4.65% สูงสุดที่ระดับ 18.10 บาท ต่ำสุดที่ระดับ 17.20 บาท ด้วยมูลค่าการซื้อขาย 28.42 ล้านบาท

บล.กสิกรไทย ระบุในบทวิเคราะห์ว่า ยังคงราคาเป้าหมายสิ้นปี 66 ที่ 18.88 บาท โดยมีปัจจัยบวกจาก 1.การกลับมาของนักท่องเที่ยวจีน, 2.ผลิตภัณฑ์ยอดนิยมของ DDD เช่น Snailwhite ที่ยังเป็นที่นิยมในหมู่นักท่องเที่ยวชาวจีน, 3.ตัวขับเคลื่อนการขายใหม่จาก SKU ใหม่และช่องทางการขายที่กว้างขึ้นทั้งในประเทศและต่างประเทศ และ 4.ผลการดำเนินงานที่ดีขึ้น จึงปรับคำแนะนำเดิมจาก “ถือ” เป็น “ซื้อ”